Cuneiform Tablet Kt 92/k 191b (AKT 5 30b)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-ta-ta ù kà-nu-tim qí-bi₄-ma um-ma a-na-aḫ-ì-lí-ma 0.5 ma-na KÙ.KI ù 1.5 ma-na KÙ.BABBAR ša kà-nu-tim ša il₅-ba-ni ki-ma kà-nu-tim KÙ.BABBAR ip-qí-da-ni a-na-kam a-lá-bu-um ú-ni-ḫi-ma KÙ.BABBAR 1 ma-na ú-ša-ag-me-er a-na a-lim{ki} im-ta-ša-ra-ni-ma i-na dí-in a-lim{ki} KÙ.BABBAR ú KÙ.KI a-lá-bu-um i-lá-qé-ma a-na a-wa-at kà-nu-tim lá-bu-um i-za-az šu-ma kà-nu-tum a-na a-na-aḫ-ì-lí ta-tù-wa-ar a-lá-bu-um ú-ša-ḫa-sú-ú KÙ.BABBAR ú KÙ.KI šu-ut a-na É a-lim{ki} a-na ḫu-bu-ul ili₅-ba-ni i-ší-qí-il₅ a-ma-kam a-le té-er-tí ili₅-ba-ni i-ba-ší-ú ša 0.5 ma-na KÙ.KI pá-ša-lamₓ ù 1.5 ma-na KÙ.BABBAR ú ší-a-ma-tí-šu ṣa-áb-ta-ma mì-ṣí-a-ma li-qí-a ṭup-pá-am ša a-lim{ki} da-nam ša ki-ma KÙ.KI ú KÙ.BABBAR ša kà-nu-tí-ni ú-kà-al ú šu-ma ku-li-a i-lá-kam-ma a-wa-tim ú-ga-mar a-dí a-lá-kà-ni i-ta-ba-lá-šu a-wa-tim lá tù-ga-ma-ra